“เอ็กซอนโมบิล” คว้ารางวัล “องค์กรดีเด่นน่าทำงานด้วย” 2 ปีซ้อน
เอ็กซอนโมบิลในประเทศไทย คว้ารางวัลหนึ่งในบริษัทที่น่าทำงานด้วยมากที่สุดในเอเชียต่อเนื่องเป็นปีที่ 2 จากนิตยสาร HR Asia
เอ็กซอนโมบิลในประเทศไทย คว้ารางวัลหนึ่งในบริษัทที่น่าทำงานด้วยมากที่สุดในเอเชียต่อเนื่องเป็นปีที่ 2 จากนิตยสาร HR Asia
8 พ.ย. 2565

บริษัท เอ็กซอนโมบิล จำกัด บริษัทในเครือเอ็กซอนโมบิลในประเทศไทย รับรางวัลหนึ่งในบริษัทที่น่าทำงานด้วยมากที่สุดในภูมิภาคเอเชียในปี 2022 (HR Asia Best Companies to Work for in Asia 2022) นับเป็นการได้รับรางวัลต่อเนื่องเป็นปีที่ 2 จากนิตยสาร HR Asia
ดร.อดิศักดิ์ แจ้งกมลกุลชัย ประธานกรรมการและกรรมการผู้จัดการ บริษัท เอ็กซอนโมบิล จำกัด รับรางวัลดังกล่าวจาก มร.วิลเลียม อิง ผู้บริหารกลุ่มสำนักพิมพ์ Business Media International เจ้าของนิตยสาร HR Asia โดยรางวัลนี้มอบให้แก่บริษัทที่ได้รับความไว้วางใจจากพนักงาน โดยคัดเลือกจากการสำรวจและประเมินความผูกพันของพนักงานที่มีต่อองค์กร
สำหรับนิตยสาร HR Asia สื่อชั้นนำด้านการบริหารทรัพยากรบุคคลที่ได้รับการยอมรับในภูมิภาคเอเชีย มอบรางวัล “HR Asia’s Best Companies to work for in Asia 2022” ให้แก่บริษัทชั้นนำทั่วเอเชียที่มีการบริหารจัดการภายในองค์กรที่โดดเด่น สามารถสร้างการมีส่วนร่วมของพนักงาน การดูแลเอาใจใส่และสร้างบรรยากาศที่เหมาะสมในการทำงาน รวมทั้งการส่งเสริมวัฒนธรรมการทำงานเป็นทีม